Pikalt veninud Keila haigla müük on tõstatanud küsimuse, kas ostja pole ümber mõelnud. „Tehing on kahel korral edasi lükatud. Viimane tärmin, mille ostjale andsime, on 16. mai,” ütles Põhja-Eesti regionaalhaigla (PERH-i) avalike suhete juht Inga Lill, kirjutas Eesti Päevaleht.
Keila haigla ostva PJV Hooldusravi nõukogu esimehe Leho Tamvere sõnul tuleb enne tehingu kinnitamist selgeks saada ka päästeameti lõplik seisukoht. „Tahame, et keegi ei saaks kannatada – me räägime circa 200 töökohast ja väga paljudest patsientidest,” viitas ta.